ናይ ኢሳይያስ ማዕዳን ድልየትን ንምምላእ እዩ ፈሪሱ። ፕረዚደንት ኢሳይያስ ኣብ ኤርትራ ንልዕሊ 28 ዓመታት ብዘይ መረጻን ሕገ መንግስትን ሃገር ይመርሕ ኣሎ። ኣብይ ድማ ናቱ ተሞክሮ ወሲዱ መረጻ ይጽንሐለይ ይብል ኣሎ። ካልኣይ፡ መንግስቲ ኢህወዴግ ን15 ዓመታት ዝሰርሖ ኣብ ታሪኻውን ፖለቲካውን ከይዲ ሩባ ናይል ዝቐየረ ብጀካ ግብጽን ሱዳንን [ሱዳን ኣብቲ ሽዕኡ እዋን ኣብቲ ኣብዚ ይብሉ ነይሮም] ዓሰርተ ሃገራት ናይል ተፋሰስ ዘሳተፈ ስምምዕ እኮ ነይሩና እዩ። እተን ኣባል ሃገራት ኢትዮጵያ ትምርሓና እኮ ይብላ ነይረን። ካልእ ተሪፉስ ሰብ ሞያ ኢትዮጵያ ኣብ ናይ ጻዕዳ ናይል ተፋሰስ ሃገራት ንኡስ ኣኼባታት ምስታፍ ጀሚሮም ነይሮም እዮም። ኣብይ ኢትዮጵያ ኣብ ጉዳይ ናይል ምስ ግብጽን ሱዳንን ተጀሚሩ ዝነበረ ዘተ ጠንጢኑ ንበይኑ እዩ ናብ ኣመሪካ ከይዱ። እኸይድ ኣለኹ እውን ኣይበሎምን። በብባይቶታትና ኣጽዲቕና ናይ ናይል ሓበራዊ ኮምሽን ናይ ምጥያሽ ዝተጀመረ ዘተ ገዲፉ ንግብጺ ሒዙ እዩ ናብ ኣመሪካ ከይዱ። ንሱዳን ናብ ኣመሪካ ይኸይድ ከምዘሎ እውን ኣይነገሮምን። ናብ ኣመሪካ ተጸዊዖም እዮም ከይዶም። ሱዳናውያን እንታይ ገይሮምዎ?
